हिसार में तापमान 2 डिग्री पहुंचा, नएसाल पर कोहरे से राहत
उत्तर भारत में कड़ाके की सर्दी पड़ रही है। शहर में शनिवार को न्यूनतम तापमान 2 डिग्री दर्ज किया गया, वहीं शुक्रवार की रात सबसे ठंडी रही। तापमान 1.5 डिग्री दर्ज किया। हालांकि इस बार न्यू ईयर पर कोहरा नहीं छाने के आसार हैं। हरियाणा कृषि विश्वविद्यालय मौसम विभाग के विशेषज्ञों का कहना है कि हवा में नमी होने के कारण नये साल पर कोहरा आने की संभावना नहीं है। अब यह स्थिति नए साल पर भी बनी रहेगी।
पश्चिमी विक्षोभ में बर्फबारी होने से शीत हवाओं का असर मैदानी इलाकों में साफ तौर पर देखने को मिल रहा है। मौसम विशेषज्ञ का कहना है कि हवा में नमी की कमी कोहरे को नहीं बनने दे रही, पर ठंड लगातार बढ़ रही है। क्रिसमस के दिन न्यूनतम तापमान एक दम से 4.0 डिग्री से गिरकर 1.5 डिग्री तक पहुंच गया। वहीं 26 दिसंबर को न्यूनतम तापमान 2.0 अधिकतम तापमान 19.0 डिग्री दर्ज किया गया। शुक्रवार की रात काे न्यूनतम तापमान 26 दिसंबर तक का सबसे कम तापमान रहा। बावजूद इसके सुबह और रात के वक्त कोहरा नहीं था।
जनवरी के पहले हफ्ते में छाएंगे बादल, दूसरे में बूंदाबांदी
मौसमविभाग के अनुसार 28 दिसंबर तक न्यूनतम तापमान 3 डिग्री के आसपास और अधिकतम तापमान 17 से 20 डिग्री के बीच बने रहने की संभावना है। इसके बाद सर्दी और भी बढ़ सकती है। मौसम खुश्क और साफ रहने के आसार हैं। जनवरी के पहले सप्ताह में हल्के बादल तो दूसरे सप्ताह में बूंदाबांदी भी हो सकती है। एेसा होने पर हवा में नमी होने से कोहरा आने के की स्थिति भी बन सकती है।
दिसंबर में तीन साल बाद इतनी ज्यादा सर्दी
दिसंबरमहीने के आखिरी दिनों में तापमान 2 डिग्री के आसपास रहने से ज्यादा सर्दी का होना तीन साल से बाद हुआ है। सुबह रात के समय जमा देने वाली सर्दी और दिन में तेज धूप होने से मौसम में गर्मी रहती है। मौसम विशेषज्ञ के अनुसार नए साल पर सर्दी अौर भी ज्यादा बढ़ेगी। वहीं 2012 से 2014 तक 20 से 26 दिसंबर के बीच न्यूनतम तापमान 4 से 12 डिग्री के बीच बना रहा है।
सर्दी बढ़ने का असर पौधों पर भी होने लगा है। ऐसे में पौधे को नुकसान से बचाया जा सके इसके लिए जीजेयू में पौधोंं को ग्रीन मेट से कवर किया गया है।
शुक्रवार की रात 1.5 डिग्री रहा तापमान
सीजनमें अब तक का सबसे कम तापमान दर्ज किया गया, सुबह-शाम सर्दी के कारण गलन और दिन में धूप से राहत
awa_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva